**1. ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

 **2. ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 18/07/2024**

 **Αριθ. Πρωτ. 14174**

ΑΠΟΣΠΑΣΜΑ

Από το πρακτικό της αριθμ. 24ης /2024 Τακτικής Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 258**

**Έγκριση της «κατά παρέκκλιση» προσφυγής στη διαδικασία της απευθείας ανάθεσης για την Ομάδα Γ΄, που αφορά την προμήθεια Ηλεκτροκίνητου Οχήματος τύπου Ι.Χ. στα πλαίσια του ανοικτού ηλεκτρονικού διαγωνισμού με τίτλο «Προμήθεια Ηλεκτρικών Οχημάτων του Δήμου Λεβαδέων» , σύμφωνα με τις διατάξεις της παραγράφου 10 του άρθρου 6 του Ν. 4412/2016.**

 Στη Λιβαδειά σήμερα 15η Ιουλίου 2024 ημέρα Δευτέρα και, ώρα 13.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 13818/11-07-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Καφρίτσας Δημήτριος(αν/κό μέλος κ. Τουμαρά Βασιλείου)

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη ( αποχώρησε στο 2ο Θ.Η.Δ.)

 6. Μίχας Δημήτριος

 7. Ταγκαλέγκας Ιωάννης( προσήλθε στο 2ο Θ.Η.Δ. , αποχώρησε στο 3ο Θ.Η.Δ.)

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε το υπ΄αριθμ. πρωτ. 13979/15-07-2024 έγγραφο του Τμ. Προϋπολογισμού , Λογιστηρίου & Προμηθειών του Δήμου Λεβαδέων με θέμα *:’’ Έγκριση της «κατά παρέκκλιση» προσφυγή στη διαδικασία της απευθείας ανάθεσης για την Ομάδα Γ΄, που αφορά την προμήθεια Ηλεκτροκίνητου Οχήματος τύπου Ι.Χ. στα πλαίσια του ανοικτού ηλεκτρονικού διαγωνισμού με τίτλο «Προμήθεια Ηλεκτρικών Οχημάτων του Δήμου Λεβαδέων» , σύμφωνα με τις διατάξεις της παραγράφου 10 του άρθρου 6 του Ν. 4412/2016 ΄΄ ΄΄* για συζήτηση του θέματος εκτός ημερήσιας διάταξης ως κατεπείγον.

 **Το κατεπείγον του θέματος έγκειται στο γεγονός** ότι μετά την διενέργεια του ηλεκτρονικού

Ανοικτού διαγωνισμού για την εκτέλεση της προμήθειας ηλεκτρικών οχημάτων του Δήμου Λεβαδέων,

για την Ομάδα Γ΄ «Ηλεκτροκίνητο όχημα τύπου Ι.Χ.» δεν υποβλήθηκε καμία προσφορά και ο

διαγωνισμός για την εν λόγω Ομάδα κηρύχθηκε άγονος , σύμφωνα με την υπ΄ αριθμ 233/2023

Απόφαση Οικονομικής Επιτροπής.

 Μετά από έρευνα αγοράς , υπάρχει ετοιμοπαράδοτο Ηλεκτροκίνητο όχημα τύπου Ι.Χ. , το οποίο ταιριάζει στις προδιαγραφές της μελέτης και επιθυμούμε να προβούμε άμεσα στην αγορά του καθώς **θα καλύψουμε επείγουσες ανάγκες του Δήμου Λεβαδέων**.

 Σύμφωνα με τις διατάξεις του άρθρου 75 παρ. 3 του Ν. 3852/2010 η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

 Κατόπιν Ο Πρόεδρος της Δημοτικής Επιτροπής έθεσε υπόψη των μελών το υπ΄αριθμ. πρωτ. 13979/15-07-2024 έγγραφο του Τμ. Προϋπολογισμού , Λογιστηρίου & Προμηθειών του Δήμου Λεβαδέων στο οποίο αναφέρονται:

*Έχοντας υπόψη:*

1. *Τη με αριθμό 12321/22-06-2023 (ΑΔΑΜ 23PROC012937116) διακήρυξη του Δήμου Λεβαδέων και τα Παραρτήματα της ,*
2. *Τον σχετικό Δημόσιο Ανοικτό Ηλεκτρονικό Διαγωνισμό με κριτήριο κατακύρωσης την πλέον συμφέρουσα από οικονομική άποψη προσφορά, βάσει της βέλτιστης σχέσης ποιότητας -τιμής, και με Α/Α ΕΣΗΔΗΣ 196566, ο οποίος διενεργήθηκε από τον Δήμο Λιβαδιών, για την υλοποίηση της Πράξης με τίτλο «Προμήθεια ηλεκτρικών οχημάτων του Δήμου Λεβαδέων»,*
3. *Την υπ’ αριθμ. 233/2023 Απόφαση Οικονομικής Επιτροπής με τίτλο : «Έγκριση 1ου Πρακτικού διενέργειας του ηλεκτρονικού ανοικτού διαγωνισμού ΑΝΩ ΤΩΝ ΟΡΙΩΝ για την εκτέλεση της προμήθειας ηλεκτρικών οχημάτων του Δήμου Λεβαδέων» , σύμφωνα με την οποία ‘έχουμε την* ***κήρυξη*** *του διαγωνισμού* ***ως άγονου*** *για την* ***Ομάδα Γ΄ -******Ηλεκτροκίνητο Όχημα τύπου Ι.Χ.*** *(εκτιμώμενης αξίας 32.944,25 € με Φ.Π.Α. 24 %), διότι δεν υποβλήθηκε καμία προσφορά στο σύστημα ΕΣΗΔΗΣ για την συγκεκριμένη ομάδα,*
4. ***τον Nόμο υπ’ αριθμ. 5056 ΦΕΚ Α 163/6.10.2023 «****Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης , οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή  και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου» και ειδικότερα το άρθρο 9 με τίτλο :****Αρμοδιότητες Δημοτικής Επιτροπής Προσθήκη άρθρου 74 Α στον ν. 3852/2010*** *,*
5. *Τις διατάξεις του Ν. 4412/2016 , όπως ισχύουν και ειδικότερα την διάταξη του άρθρου 6 παρ. 10 , σύμφωνα με την όποια προβλέπεται ότι : «10. Κατά παρέκκλιση από τα προβλεπόμενα στις παραγράφους 8 και 9 , οι αναθέτουσες αρχές μπορούν να αναθέτουν συμβάσεις για μεμονωμένα τμήματα κατά τις διατάξεις του παρόντος βιβλίου , λαμβάνοντας υπόψη την εκτιμώμενη αξία μόνο του τμήματος , εφόσον αυτή , χωρίς ΦΠΑ , είναι μικρότερη από 80.000 ευρώ για προμήθειες ή υπηρεσίες ή από 1.000.000 ευρώ για έργα , πάντως η συνολική αξία των τμημάτων που ανατίθενται με αυτόν τον τρόπο , δεν υπερβαίνει το 20 % της συνολικής αξίας όλων των τμημάτων στις οποίες έχει διαιρεθεί το προτεινόμενο έργο , η προτεινόμενη απόκτηση ομοιογενών αγαθών ή η προτεινόμενη παροχή υπηρεσιών» ,*
6. *Το γεγονός ότι για τον άγονο διαγωνισμό της Ομάδας Γ΄ που αφορά την προμήθεια* ***Ηλεκτροκίνητου Οχήματος τύπου Ι.Χ.*** *στα πλαίσια του ανοικτού ηλεκτρονικού διαγωνισμού με τίτλο «Προμήθεια Ηλεκτρικών Οχημάτων του Δήμου Λεβαδέων» συνολικής εκτιμώμενης αξίας 1.968.151,01 € (με ΦΠΑ 24%) , πληρούνται οι προϋποθέσεις ώστε να εφαρμοστούν οι «κατά παρέκκλιση» διατάξεις της παραγράφου 10 του άρθρου 6 του Ν. 4412/2016 , σε συνδυασμό με τα διαλαμβανόμενα στην Κατευθυντήρια Οδηγία 25 της ΕΑΑΔΗΣΥ (ΑΔΑ:ΩΔΣΙΟΞΤΒ-92Ω) , ήτοι να εφαρμοστεί η διαδικασία της απευθείας ανάθεσης για την Ομάδα Γ΄, διότι η καθαρή εκτιμώμενη αξία για την προμήθεια του* ***Ηλεκτροκίνητου Οχήματος τύπου Ι.Χ.****, ανέρχεται στο ποσό των 26.567,94 € < 30.000,00 € και*
7. *Την υπ’ αριθμ. 13977/15-07-2024 σύμφωνη γνωμοδότη της αρμόδια επιτροπής*

 ***Παρακαλούμε για τη λήψη απόφασης με την οποία η Δημοτική Επιτροπή να:***

*Εγκρίνει την «κατά παρέκκλιση» προσφυγή στη διαδικασία της απευθείας ανάθεσης για την Ομάδα Γ΄, που αφορά την προμήθεια* ***Ηλεκτροκίνητου Οχήματος τύπου Ι.Χ.*** *στα πλαίσια του ανοικτού ηλεκτρονικού διαγωνισμού με τίτλο «Προμήθεια Ηλεκτρικών Οχημάτων του Δήμου Λεβαδέων» , σύμφωνα με τις διατάξεις της παραγράφου 10 του άρθρου 6 του Ν. 4412/2016 , σε συνδυασμό με τα διαλαμβανόμενα στην Κατευθυντήρια Οδηγία 25 της ΕΑΑΔΗΣΥ (ΑΔΑ:ΩΔΣΙΟΞΤΒ-92Ω).*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ.6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την με αριθμό 12321/22-06-2023 (ΑΔΑΜ 23PROC012937116) διακήρυξη

-Την αριθ. 233/2023 Απόφαση Οικονομικής Επιτροπή

- Τις διατάξεις της παραγράφου 10 του άρθρου 6 του Ν. 4412/2016

- Το με αρ. πρωτ. 13979/15-07-2024 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

Εγκρίνει την «κατά παρέκκλιση» προσφυγή στη διαδικασία της απευθείας ανάθεσης για την Ομάδα Γ΄, που αφορά την προμήθεια **Ηλεκτροκίνητου Οχήματος τύπου Ι.Χ.** στα πλαίσια του ανοικτού ηλεκτρονικού διαγωνισμού με τίτλο «Προμήθεια Ηλεκτρικών Οχημάτων του Δήμου Λεβαδέων» , σύμφωνα με τις διατάξεις της παραγράφου 10 του άρθρου 6 του Ν. 4412/2016 , σε συνδυασμό με τα διαλαμβανόμενα στην Κατευθυντήρια Οδηγία 25 της ΕΑΑΔΗΣΥ (ΑΔΑ:ΩΔΣΙΟΞΤΒ-92Ω).

. **Η παρούσα απόφαση πήρε αριθμό 258/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

  ΠΙΣΤΟ ΑΠΟΣΠΑΣΜΑ

 Λιβαδειά 18 -07-2024

 Ο ΠΡΟΕΔΡΟΣ

 **ΤΑ ΜΕΛΗ**

 1. Καφρίτσας Δημήτριος

 2. Αγνιάδης Παναγιώτης

 3. Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

 4. Παπαβασιλείου Αικατερίνη ΔΗΜΑΡΧΟΣ ΛΕΒΑΔΕΩΝ

 5. Μίχας Δημήτριος